fr hu hu hu hu hu hu hu hu hu hu en hu hu hu hu en hu hu en hu en en hu en hu fr hu hu hu cs en hu hu en hu en hu en hu hu fr hu hu hu hu hu hu hu hu hu en en hu cs hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu en hu hu hu hu hu hu hu en hu hu en en ja en sv en cs en fr en cs hu de en lt nb de en cs en fr en cs en fr en lt en fr en lt en sv en en en en en en en fr en en fr en hu hu en en cs en ja en ja en fr en lt fi de en lt en fr en en en es en lt en nb en en fr fr en lt en de en cs en en en lt en fr en cs nb hu en hu en hu en hu hu en hu hu en hu en hu hu hu hu hu hu hu hu hu hu hu en en bg hu hu hu hu hu hu hu hu hu hu en hu hu en hu hu hu hu hu hu hu hu hu hu hu
Harrogate Town AFC – Wikipédia
A Harrogate Town Association Football Club egy professzionális angol labdarúgócsapat, melynek székhelye Harrogate-ben, North Yorkshire megyében található. A csapat a League Two-ban, azaz a negyedosztályban szerepel. A klubot "Town" mellett "Sulphurites" becenéven is emlegetik, mely Harrogate híres kénes forrásaira utal. Hivatalos klubszínei a fekete és a sárga, hazai mérkőzéseit pedig a Wetherby Road stadionban játssza.
A Wikimédia Commons tartalmaz Harrogate Town témájú médiaállományokat.
1.5 Feljutás a Football League-be
Harrogate lakói 1907 óta szerettek volna saját labdarúgócsapatot alapítani, de a Harrogate AFC megalapítására végül csak 1914-ben került sor. A csapat ugyanebben az évben nevezett a Northern Football League-be. Hazai mérkőzéseit a County Groundon játszotta volna, de idő közben kitört az első világháború, és minden bajnokság szünetelt. A háború után a később csapattitkárként dolgozó Robert Ackrill Breare újraszervezte a klubot, mely belépett a West Riding League-be.
A Harrogate 1919. augusztus 30-án játszotta első tétmérkőzését, a Horsforth ellen, a Starbeck Lane Groundon. L. Craven fejesből szerzett góljának köszönhetően 1-0-ra győzött. A csapat ugyanebben az évben az FA Kupában is elindult, ahol az első selejtezőkör újrajátszásán 4-0-ra kikapott a South Kirkby Colliery ellen. Ennek ellenére a klub sikeres évet zárt, hiszen a Ripon City 4-0-s legyőzésével elhódította a Withworth Cup serlegét.
A következő idényben kilépett a West Riding League-ből, és a Midland Football League-hez csatlakozott, ahol többek között a Nottingham Forest, a Sheffield Wednesday és a Barnsley tartalékcsapata is szerepelt. A Yorkshie League-nek is a tagja maradt, ahol a tartalékait játszatta. Végül mindössze egy szezon után kilépett a Midland Football League-ből, és kizárólag a Yorkshire League-ben indult. A csapat 1925-ben megnyerte a West Riding County Challenge Cup trófeáját, miután az Elland Roadon 3-1-re legyőzte a Fryston Collieryt.
Az 1926/27-es szezonban a Harrogate bajnok lett a Yorkshire League-ben, amihez Bob Morphet 44 góllal járult hozzá. Ugyanebben az idényben ismét megnyerte a West Riding County Challenge Cupot is, ezúttal Shelby Townt legyőzve a döntőben. A csapat ezután a Northern Football League-ben indult, majd 1932-ben feloszlatták.
A csapatot 1935-ben Harrogate Hotspurs néven újraalapították. A második világháború után felvette a jelenleg is használt Harrogate Town nevet, és a West Yorkshire Association Football League-ben indult. 1957-ben ismét csatlakozott a Yorkshire League-hez, ahol az 1960-as évek és az 1970-es évek során sok évet eltöltött, mielőtt 1983-ben részt vett volna a Northern Counties East Football League megalapításában. A csapat szeretett volna magasabbra jutni az angol labdarúgás ranglétráján, és szándéka komolyságát jelezve reflektorokat szereltetett fel a Wetherby Roadon. A fejlesztés megünnepléseként a csapat egy hazai barátságos mérkőzést játszott a Leeds United ellen, ahol a vendégek legendás játékosa, Eddie Gray kapcsolta fel a reflektorokat.
A West Riding County Cup 1986-os megnyerése és a Northern Counties East Football League-ben eltöltött öt év után a csapatot az 1987/88-as szezonban meghívták, hogy csatlakozzon a Northern Premier League újonnan alakult másodosztályához. 1990-ben a csapat korlátolt felelősségű társasággá alakult, hogy finanszírozni tudja egy új főlelátó megépítését, és ugyanebben az évben megnyerte a Northern Premier League másodosztályának kupasorozatát is. A Harrogate 15 év és két éppen csak elkerült kiesés után a 2001/02-es szezonban megnyerte a bajnokságot, feljutva a Northern Premier League első osztályába. A feljutás utáni első idényében a csapat a hatodik helyen végzett, ráadásul fennállása során először eljutott az FA Kupa első köréig, ahol 5-1-re kikapott az ötödosztályú Farnborough Towntól.
A Harrogate Town idegenben játszik az FC Halifax Town ellen 2006-ban.
A 2003/04-es szezonban elért ötödik helye után a csapat 2004-ben részt vett a Conference North megalapításában, mely a hatodosztály északi csoportjának felelt meg. A 2005/06-os FA Kupa-szereplése során a Harrogate-et összesorsolták a Torquay Uniteddel, mely a klub első kupameccse volt egy Football League-ben szereplő ellenfél ellen. Az idegenbeli meccs 1-1-es döntetlennel zárult, így újrajátszásra került sor. A két csapat 0-0-ra végzett, a büntetőpárbajt pedig végül a Torquay nyerte 6-5-re.[1] Az idényt az ötödik helyen zárta a csapat, így részt vehetett a rájátszásban, de ott kikapott a későbbi győztes Stafford Rangerstől.
A 2009/10-es szezonban a csapat a tabella utolsó helyén végzett, így kiesett volna a Conference North-ból, de a Northwich Victoria pénzügyi problémák miatti kizárásának köszönhetően megmenekült.[2] A 2011/12-es évadban ismét közel állt a kieséshez a klub, és végül csak az utolsó fordulóban, egy Corby Town elleni idegenbeli 5-0-s győzelemmel tudta bebiztosítani a bennmaradását.
A 2012/13-as idényben a Harrogate az eddigi legjobb FA Kupa-szereplését produkálta. 2012. november 3-án 1-0-ra legyőzte a negyedosztályú Torquay Unitedet, amivel története során először továbbjutott az első körből.[3] A második körben hazai pályán 1-1-es döntetlent játszott a Hastings United ellen, majd az újrajátszás is 1-1-es végeredménnyel zárult, a büntetőpárbajt pedig a Hastings nyerte 5-4 arányban.
A Harrogate jól kezdte a 2016/17-es szezont és egy ideig a legjobb öt között volt a tabellán, de végül rossz sorozatba került, és nem sikerült feljutnia. A csapat elnöke, Irving Weaver más vezetőkkel együtt úgy döntött, hogy a feljutás esélyek növelése érdekében a következő szezonra teljes munkaidős szerződést ad a játékosoknak, és profivá teszi a klubot. Sok játékos távozott a klubtól a profivá válás után, és a csapat több hátvédet és középpályást is igazolt a pótlásukra. 2017. július 3-án már professzionális csapatként kezdte meg a felkészülést a Harrogate.
2018. május 13-án a klub a Brackley Town legyőzésével megnyerte a National League North rájátszását, így feljutott az National League-be, vagyis az ötödosztályba.[4]
A 2018/19-es szezonban a csapat a National League hatodik helyén végzett, így részt vehetett a rájátszásban, ott viszont 3-1-re kikapott az AFC Fylde ellen.[5]
Feljutás a Football League-beSzerkesztés
A National League 2019/20-as szezonja a COVID–19-járvány miatt félbeszakadt, és a bajnoki helyezéseket a csapatok mérkőzésenkénti átlagpontszáma alapján határozták meg. A Harrogate 1,78-as átlaggal a tabella második helyén végzett, így részt vehetett a rájátszásban. Az elődöntőben 1-0-ra legyőzte a Boreham Woodot. A Notts County elleni döntőre 2020. augusztus 2-án került sor, a Wembley Stadionban. A Harrogate 3-1-re győzött, és fennállása során először feljutott a Football League-be.[6]
A Wetherby Road 2014 januárjában
A Harrogate Town a Wetherby Roadon játssza a hazai mérkőzéseit, melyet a névadó szponzor után EnviroVent Stadionnak is neveznek. AZ 1920. augusztus 28-án megnyitott létesítmény 3800 néző befogadására alkalmas, és 500 ülőhelyet kínál.[7] A stadion A661 Wetherby Road úton található, a harrogate-i körzeti kórház mellett. Mind a négy oldalon fedett lelátókkal rendelkezik, a délkeleti sarokban pedig egy vendéglátóhelyiség is található. A déli oldalon található a csapat szurkolói termékeket árusító üzlete. A Harrogate akadémiai csapata a legtöbb hazai mérkőzését szintén a Wetherby Roadon játssza.
Amikor a csapat 2020 augusztusában feljutott a Football League-be, a pálya műfüves borítását élőfűre kellett cserélnie a liga szabályzatának való megfelelés érdekében. A munkálatok nem készültek el a 2020/21-es szezon kezdetére, ezért a csapat megegyezett a Doncaster Roversszel, hogy ideiglenesen a Keepmoat Stadionban fogja játszani a hazai mérkőzéseit.[8] Az első Football League-mérkőzésre 2020. október 17-én került sor a Wetherby Roadon, és a Harrogate 1-0-ra legyőzte a Barrow-t.[9]
2020. december 4. szerint[10][11]
Dan Jones (kölcsönben a Salford Citytől)
A rájátszás győztese: 2019/20
A rájátszás győztese: 2017/18
A másodosztály bajnoka: 2001/02
A másodosztály kupagyőztese: 1989/90
A másodosztály bajnoka: 1981/82
West Riding County Challenge Cup
Győztes: 1925/26, 1926/27, 1962/63, 1972/73, 1985/86, 2001/02, 2002/03, 2007/08
Legjobb teljesítmény az FA Kupában
Második kör: 2012/13, 2020/21
Legjobb teljesítmény az FA Trophyban
Legjobb teljesítmény az FA Vase-ben
Legjobb teljesítmény a Ligakupában
↑ Harrogate 0–0 Torquay (aet) BBC Sport
↑ Harrogate Town reprieved from relegation – BBC Sport Website
↑ BBC Sport – Torquay 0–1 Harrogate Town
↑ „Harrogate Town win play-off final”, 2018. május 13. (Hozzáférés ideje: 2018. május 13.)
↑ „AFC Fylde 3–1 Harrogate Town”, 2019. május 1. (Hozzáférés ideje: 2019. május 2.)
↑ „National League promotion final: Harrogate Town beat Notts County 3–1 to secure place in League Two”, BBC Sport, 2020. augusztus 2. (Hozzáférés ideje: 2020. augusztus 2.)
↑ Harrogate Town : Wetherby Road. [2012. július 31-i dátummal az eredetiből archiválva].
↑ „Harrogate Town: Doncaster Rovers groundshare for EFL newcomers”, BBC Sport, 2020. augusztus 4. (Hozzáférés ideje: 2020. augusztus 4.)
↑ „Harrogate Town 1–0 Barrow”, BBC Sport, 2020. október 17. (Hozzáférés ideje: 2020. november 14.)
↑ First Team. Harrogate Town A.F.C.. (Hozzáférés: 2019. július 7.)
↑ 2019/20 squad numbers announced. Harrogate Town A.F.C.. (Hozzáférés: 2019. július 7.)
A Wikimédia Commons tartalmaz Harrogate Town AFC témájú médiaállományokat.
Labdarúgásportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Harrogate_Town_AFC&oldid=23538291”
Utoljára szerkesztve 2021. február 9., 12:34-kor
A lap utolsó módosítása: 2021. február 9., 12:34
A lap szövege CC BY-SA 3.0 alatt érhető el, ha nincs külön jelölve.